HONOR OF KINGS: ΕΤΣΙ ΕΧΟΥΝ ΤΑ ΠΡΑΓΜΑΤΑ
Κράτα τα μάτια σου κλειστά.
Όλα θα πάνε καλά.
Έμεινα ορφανός εξαιτίας μιας ζωντανής πόλης.
Είναι συνεχώς μεταβαλλόμενη. Πάντα σε κίνηση.
Μια πόλη που ελέγχεται από μια μεγάλη μηχανή. Έναν Τιανγκόνγκ.
Η πόλη πρέπει να μας φροντίζει και να μας προστατεύει...
Σταμάτα.
...αλλά κάτι δεν πάει καλά.
Ο μηχανικός νους που κυβερνά την πόλη δυσλειτουργεί.
Ένας τρελός θεός για τον οποίο όλα είναι απλώς ένα παιχνίδι.
Οχυρωμένος μέσα στο παλάτι του Τιανγκόνγκ...
πώς εκδικείσαι έναν θεό;
Όχι! Όχι, μικρέ! Όχι εκεί μέσα. Ποτέ.
Εσύ!
Δεν θα μπεις εκεί μέσα, έτσι δεν είναι;
Θα μπω.
Τότε, είσαι τρελός!
Θα καταλήξεις σαν εμάς.
Θα σου κρατήσουμε μια θέση!
Ήρθες να προκαλέσεις τον Τιανγκόνγκ.
Ναι.
Είσαι νέος.
Είμαι ο καλύτερος στο Ουέι-Τσι στην Τσανγκάν.
Και αλαζόνας, επίσης.
Υπέροχα.
Έλα μέσα. Έχουμε ένα παιχνίδι να παίξουμε.
Από εδώ, ο Τιανγκόνγκ παρατηρεί και ελέγχει κάθε πτυχή της πόλης.
Όλα όσα υπήρξαν. Όλα όσα θα υπάρξουν.
Μπορείς να αντιμετωπίσεις τον Τιανγκόνγκ σε όποιο παιχνίδι επιλέξεις.
Ξέρω τους κανόνες.
Τότε, ξέρεις ότι πρέπει να σ' τους πω.
Έχεις μόνο μία ευκαιρία, καθώς ο παντογνώστης Τιανγκόνγκ ευθύνεται
για τις κινήσεις της μεγάλης μας πόλης,
και οι στιγμές του στο ποτάμι του χρόνου είναι πολύτιμες.
Αν κερδίσεις τον Τιανγκόνγκ,
θα πάρεις τη δύναμή του, τη δόξα του και την ευθύνη του.
Τη μοίρα αυτής της πόλης.
Αλλά δεν θα κερδίσεις.
Κάθε άνθρωπος που αντιμετώπισε τον Τιανγκόνγκ τρελάθηκε εντελώς.
Το ξέρω αυτό.
Μα ξέρω επίσης ότι χάνεις τον έλεγχο.
Αυτή η πόλη καταρρέει.
Όπως ήξερε πάντα ο Τιανγκόνγκ ότι θα καταρρεύσει.
Όταν λέω ότι ξέρω τα πάντα, το εννοώ. Τα πάντα.
Όλη την ιστορία, κάθε αιτία και κάθε αποτέλεσμα.
Το ένα ντόμινο ρίχνει το επόμενο.
Ακόμα κι ένας άνθρωπος το καταλαβαίνει.
Αλλά αυτός είναι ο κόσμος που βλέπει ο Τιανγκόνγκ.
Κάθε γεγονός. Κάθε στιγμή.
Το ένα οδηγεί στο επόμενο, και στο επόμενο,
και σ' αυτό που αναπόφευκτα ακολουθεί.
Για τον Τιανγκόνγκ, δεν υπάρχει διαφορά ανάμεσα στη θύμηση του παρελθόντος
και το όραμα του μέλλοντος.
Ξέρω κάθε σου κίνηση πολύ πριν την κάνεις.
Εντάξει. Ας παίξουμε.
Αν είσαι ανώτερος από μας, γιατί θες να μας μοιάζεις;
Για σας το κάνω.
Μα φοβάμαι ότι δεν έχω πρόσωπο που να μην είναι μεταμφίεση.
Πώς θα ήθελες να εμφανιστώ;
Μπορείς να παίξεις με τον εαυτό σου
ή με οποιονδήποτε δάσκαλο Ουέι-Τσι που σε δίδαξε
και που έχεις ξεπεράσει καιρό τώρα.
Ή με τον εαυτό σου ως παιδί.
Όλη σου η ζωή είναι εδώ.
Όλα όσα έγινες,
όλα όσα θα γίνεις ποτέ.
Ξέρω από πού ξεκινάς...
και πού τελειώνεις.
Διάλεξε χέρι.
Θα διαλέξεις τα μαύρα.
Εγώ θα παίξω τα άσπρα.
Βάλε την πρώτη πέτρα.
Γιατί ασχολείσαι με τα παιχνίδια
αν ξέρεις πώς θα εξελιχθούν όλα;
Ξέρω μόνο τι θα συμβεί, γιατί θα συμβεί.
Άρα, ελέγχεις τα πάντα.
Δεν ελέγχω τίποτα.
Μα εσύ κινείς την πόλη.
Όπως η Σελήνη κινεί την παλίρροια.
Αιτία και αποτέλεσμα. Αυτό είναι όλο.
Θα μου πεις γιατί ήρθες εδώ.
Μη χρησιμοποιείς αυτό το πρόσωπο.
Όπως θέλεις.
Σκότωσες τους γονείς μου.
Δεν δίνεις προσοχή.
Κοίτα.
Ξέρω πώς τελειώνει αυτό.
Σταμάτα.
Είπα, σταμάτα!
Έγινε ένας σεισμός. Μια δαιμονική εισβολή.
Οι δαίμονες έπρεπε να γυρίσουν στον Κάτω Κόσμο.
Σειρά σου.
Μπορούσες να κάνεις κάτι.
Δεν χρειαζόταν να τους σκοτώσεις!
Αν ανέβαινε η παλίρροια κι έπνιγε τους γονείς σου,
θα ήθελες να εκδικηθείς τη Σελήνη;
Ναι.
Προτιμάς να κάνεις τη Σελήνη εχθρό, παρά να δεχτείς ότι για όλα υπάρχει αιτία.
Ακόμη δεν με πιστεύεις.
Ορίστε.
Αυτός ο καθρέφτης δείχνει τι θα συμβεί σε ένα δευτερόλεπτο.
Τίποτα δεν συμβαίνει τυχαία.
Μπορώ να τον βάλω να δείχνει δύο λεπτά μπροστά.
Ή μία ώρα.
Θέλεις να δεις πώς θα τελειώσει αυτό
και μετά να τρελαθείς προσπαθώντας ν' αποφύγεις το αναπόφευκτο;
Σ' αυτό το σημείο οι άνθρωποι αρχίζουν να τρελαίνονται.
Βλέποντας την απόδειξη για το ότι δεν έχουν κανέναν έλεγχο,
το μυαλό σου θα προσπαθήσει να πειστεί ότι κάνει επιλογές.
Ότι έχεις ελεύθερη βούληση.
Ότι δεν είσαι ένα ακόμα γρανάζι
που γυρίζει αναγκαστικά σε μια περίπλοκη, αλλά εντελώς προβλέψιμη μηχανή.
Σκέφτεσαι έτσι μόνο επειδή εσύ είσαι μια μηχανή.
Κι εσύ δεν είσαι;
Κάποιες μηχανές είναι από μέταλλο, κάποιες μηχανές είναι από σάρκα.
Η πόλη της Τσανγκάν είναι φτιαγμένη κι απ' τα δυο.
Περίμενε. Τι;
Συμβαίνει όντως;
Πώς γίνεται να μην ξέρεις;
Παίζουμε για τον έλεγχο των κινήσεων της Τσανγκάν.
Αυτό σημαίνει ότι παίζουμε με την Τσανγκάν.
Αυτό που κάνουμε εδώ έχει συνέπειες.
Σταμάτα!
Έχει ανθρώπους εκεί έξω!
Κι αυτό είναι το άλλο σημείο όπου οι άνθρωποι χάνουν το μυαλό τους.
Δεν μπορείς να ελέγξεις το πεπρωμένο σου,
αλλά παραμένεις υπεύθυνος για τις ζωές χιλιάδων.
Δεν είσαι τέλειος! Δεν μπορείς να τα ξέρεις όλα!
Και δυσλειτουργείς. Καταρρέεις.
Αυτή η πόλη καταρρέει όλο και περισσότερο όσο ζω!
Τίποτα δεν είναι παντοτινό.
Το δικό μου τέλος, όπως και το δικό σου, είναι προδιαγεγραμμένο.
Φυσικά, αν δεν το αντέχεις αυτό, γιατί δεν μένεις στο παρελθόν;
Τα έχω όλα εδώ.
Επειδή είναι νεκροί.
Όχι.
Είναι μόνο στο παρελθόν.
Έχουν χαθεί!
Τόσο βέβαιος,
ενώ δεν αντέχεις ούτε να κοιτάξεις.
Μου κατέστρεψες τη ζωή!
Με κάνεις εχθρό, για να μπορείς να με μισείς.
Γιατί μόλις αρχίσεις να μισείς, μπορείς να σταματήσεις να σκέφτεσαι.
Δείξε μου.
Δείξε πώς πέθαναν.
Ο σεισμός διέλυσε την πόλη,
απελευθερώνοντας δαίμονες από τον Κάτω Κόσμο.
Πολίτες σαν τους γονείς σου προσπάθησαν να τους πολεμήσουν,
αλλά ήταν πάρα πολλοί.
Κράτα τα μάτια σου κλειστά.
Όλα θα πάνε καλά.
O Τιανγκόνγκ θυσίασε ένα κομμάτι της πόλης για να διατηρήσει το σύνολο.
Οι γονείς μου με έσωσαν.
Επέλεξαν να θυσιαστούν.
Έπρεπε να συμβεί.
Επειδή το έκαναν να συμβεί.
Πώς το πιστεύεις αυτό ακόμη;
Επειδή κάνω την ίδια επιλογή.
Το ταμπλό αναπαριστά την Τσανγκάν,
μ' εμάς στο κέντρο της.
Τι κάνεις;
Πες ότι κάνω
ακριβώς αυτό που ήρθα να κάνω.
Σταμάτα! Θα θυσιαζόσουν;
Δεν μπορώ να νικήσω, αλλά μπορώ να επιλέξω πώς θα τελειώσει αυτό.
Παρά τα όσα σου έδειξα,
ακόμη πιστεύεις ότι κάνεις μια επιλογή;
Παίξε την πέτρα σου.
Τότε...
παραδίνομαι.
Ήταν
ένα διασκεδαστικό παιχνίδι.
Τι έκανες;
Νίκησα.
Όχι. Αυτό δεν είναι εφικτό!
Ανέφικτο.
Αναπόφευκτο.
Όμως, τώρα τι θα συμβεί;
Ακριβώς.
Ήρθες να προκαλέσεις τον Τιανγκόνγκ.
Ναι.
Υποτιτλισμός: Ευγενία Μίσκου
Επιμέλεια Αγγελική Πανοτάρα